35. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 8650 της 21 Απρ./21 Μαΐου 1987 (ΦΕΚ Β' 262) Εργασίες συντήρησης και όροι λειτουργίας των εστιών κλιβάνων αρτοποιείων. Έχοντας υπόψη: 1.Τις διατάξεις του Νόμ. 1650/86 «για την προστασία του περιβάλλοντος» (ΦΕΚ 160/Α/86) και ιδίως των άρθρ.8 παρ.1 και 2 εδάφ. α, 28, 29 και 30 αυτού. 2.Τις διατάξεις του Νόμ. 1515/85 «Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Αθήνας» (ΦΕΚ 18/Α/85) και του Νόμ. 1561/85 «Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Θεσσαλονίκης και άλλες διατάξεις» (ΦΕΚ 148/Α/85) και ειδικότερα τις διατάξεις των άρθρ. 11 παρ. 2, 3 και 12 και των άρθρ. 13 των παραπάνω νόμων όπως τα τελευταία τροποποιήθηκαν με τις διατάξεις του άρθρ31 παρ. 6 και 7 του Νόμ. 1650/86. 3.Τις διατάξεις του άρθρ.26 παρ. 1 και 2 του Νόμ. 1577/85 «Γενικός Οικοδομικός Κανονισμός» (ΦΕΚ 210/Α/85). 4.Τις διατάξεις του άρθρ.23 παρ.1 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α), αποφασίζουμε: Άρθρ.1.-Επιβάλλεται η εκτέλεση εργασιών συντήρησης-ρύθμισης και τίθενται όροι σωστής λειτουργίας των εστιών κλιβάνων αρτοποιείων που χρησιμοποιούν υγρά καύσιμα σύμφωνα με όσα ορίζονται στα ακόλουθα άρθρ.2 και 3. Άρθρ.2.-1.α.Για τις εστίες κλιβάνων αρτοποιείων κυκλοθερμικού τύπου που χρησιμοποιούν πετρέλαιο ντήζελ των ισχυουσών κάθε φορά προδιαγραφών καθορίζονται: -η ανώτατη επιτρεπόμενη τιμή δείκτη αιθάλης: 2.της κλίμακας BACHARACH. -η ελάχιστη επιτρεπόμενη τιμή περιεκτικότητας των καυσαερίων σε διοξείδιο του άνθρακα (CO 2): 10% κατ' όγκον. β.Για τις εστίες κλιβάνων αρτοποιείων οιουδήποτε άλλου τύπου που χρησιμοποιούν: (Αντί για τη σελ. 112,05) Σελ. 112,05(α) Τεύχος 1275-Σελ. 101 Αρτοποιεία 5.Γ.α.34-35 ι.Πετρέλαιο ντήζελ:-η ανώτατη επιτρεπόμενη τιμή δείκτη αιθάλης:2 της κλίμακας BACHARACH -η ελάχιστη επιτρεπόμενη τιμή περιεκτικότητας των καυσαερίων σε διοξείδιο του άνθρακα (CO 2):8% κατ΄ όγκον. ιι.Πετρέλαιο μαζούτ των ισχυουσών κάθε φορά προδιαγραφών: -η ανώτατη επιτρεπόμενη τιμή δείκτη αιθάλης:4 της κλίμακας BACHARACH. -η ελάχιστη επιτρεπόμενη τιμή περιεκτικότητας των καυσαερίων σε διοξείδιο του άνθρακα:8% κατ΄ όγκον. 2.α.Οι μετρήσεις για την εφαρμογή των διατάξεων της προηγούμενης παραγράφου γίνονται σύμφωνα με τα πρότυπα αναφοράς ΕΛΟΤ 525-1 και 897, όπως κάθε φορά ισχύουν. β.Στις εστίες κλιβάνων αρτοποιείων που χρησιμοποιούν ως καύσιμο πετρέλαιο ντήζελ απαγορεύεται η εγκατάσταση καπνοσυλλεκτών. Στις πιο πάνω εγκαταστάσεις, όπου υπάρχουν ήδη κατά τη δημοσίευση της απόφασης αυτής εγκατεστημένοι καπνοσυλλέκτες πρέπει, μέσα σε προθεσμία 1 έτους από την έναρξη ισχύος της, να γίνει αποσύνδεση και απομάκρυνσή τους. Άρθρ.3.-1.Η συντήρηση-ρύθμιση της εγκατάστασης του συστήματος καυστήρα-καπνοδόχου, προκειμένου για εγκαταστάσεις στις οποίες χρησιμοποιείται πετρέλαιο ντήζελ, γίνεται τουλάχιστον κάθε 4 μήνες. Για τις εγκαταστάσεις στις οποίες χρησιμοποιείται πετρέλαιο μαζούτ η συντήρηση-ρύθμιση γίνεται τουλάχιστον κάθε 2 μήνες και σ' αυτήν περιλαμβάνεται και ο καθαρισμός του καπνοσυλλέκτη. Η συντήρηση-ρύθμιση της εγκατάστασης του συστήματος καυστήρα-καπνοδόχου γίνεται από τεχνικούς που έχουν σχετική άδεια σύμφωνα με την κείμενη νομοθεσία. Μετά από κάθε συντήρηση-ρύθμιση, ο συντηρητής συμπληρώνει και υπογράφει εις 2πλούν φύλλο συντήρησης-ρύθμισης, κατά το πρότυπο του συνημμένου στην απόφαση αυτή παραρτήματος και παραδίδει ένα αντίτυπο στον υπεύθυνο του αρτοποιείου. Ο συντηρητής εκτελεί τις παραπάνω εργασίες με τη δέουσα επιμέλεια και σύμφωνα με τους κανόνες της τεχνικής και της επιστήμης. Υπεύθυνος για τη σωστή λειτουργία και τη φροντίδα συντήρησης του συστήματος καυστήρακαπνοδόχου των αρτοποιείων είναι ο κατά νόμον υπεύθυνος της επιχείρησης. 2.Ο υπεύθυνος της επιχείρησης υποχρεούται: α)Να κρατεί αντίγραφο του φύλλου συντήρησηςρύθμισης στο οποίο αναγράφονται: -τα στοιχεία της εγκατάστασης, Σελ. 112,06(α) Τεύχος 1275-Σελ.102 -οι μετρήσεις, οι εργασίες, οι παρατηρήσεις και οι συστάσεις του συντηρητή, -οι συγκεκριμένοι λόγοι που καθιστούν ενδεχόμενα ανέφικτη την επίτευξη των καθοριζόμενων με την απόφαση αυτή ορίων και β)Να παρέχει κάθε διευκόλυνση στις αρμόδιες Υπηρεσίες ελέγχου. Άρθρ.4.-Ο έλεγχος για την τήρηση των όρων και περιορισμών της απόφασης αυτής γίνεται από τις αρμόδιες Υπηρεσίες του Υπουργείου Περιβάλλοντος, Χωροταξίας και Δημοσίων Έργων. Προκειμένου για τις περιοχές των Ρυθμιστικών Σχεδίων Αθήνας και Θεσσαλονίκης, ο παραπάνω έλεγχος γίνεται από τα κλιμάκια Ελέγχου Ποιότητας Περιβάλλοντος (ΚΕΠΠΕ) που προβλέπονται από τις διατάξεις του άρθρ.11 παρ.12 του Νόμ. 1515/85 και του άρθρ.11 παρ.12 του Νόμ. 1561/85 αντίστοιχα. Παράλληλα, τον παραπάνω έλεγχο μπορούν να διενεργήσουν και οι Οργανισμοί Τοπικής Αυτοδιοίκησης, σύμφωνα με τις εκάστοτε οικείες διατάξεις. Άρθρ.5.-Στους παραβάτες των διατάξεων της απόφασης αυτής επιβάλλονται οι ποινικές, αστικές και διοικητικές κυρώσεις που προβλέπονται στα άρθρ.28, 29 και 30 του Νόμ. 1650/86. Ειδικότερα, ως προς την επιβολή διοικητικών κυρώσεων προκειμένου για τις περιοχές των ρυθμιστικών σχεδίων Αθήνας και Θεσσαλονίκης εφαρμόζονται οι διατάξεις του άρθρ.13 του Νόμ. 1515/85 και οι διατάξεις του άρθρ.13 του Νόμ. 1561/85, όπως τροποποιήθηκαν με το άρθρ.31 παρ.6 και 7 αντίστοιχα του Νόμ. 1650/86. Άρθρ.6.-Κάθε διάταξη που έρχεται σε αντίθεση ή ανάγεται σε θέματα που ρυθμίζονται με την απόφαση αυτή, καταργείται. Άρθρ.7.-Η ισχύς της απόφασης αυτής, αρχίζει την πρώτη του επόμενου μήνα από τη δημοσίευσή της στην Εφημερίδα της Κυβερνήσεως. 5.Γ.α.35 Αρτοποιεία 